ร้านบราโว่ เป็นร้านอาหารอิตาเลี่ยนที่ราคาสมเหตุสมผลและรสชาติอร่อยกว่าหลายๆร้านที่ราคาแพงกว่านี้

ทำเลที่ตั้งก็สะดวกในการมา ที่จอดรถกว้างขวางสะดวกสบาย โดยเฉพาะในวันหยุดส่งลูกค้าจะน้อยกว่าวันธรรมดา

บรรยากาศของร้านก็แต่งไว้อย่างสบายๆไม่มากไปไม่น้อยไป บริกรก็บริการอย่างเป็นกันเอง 

อาหารของที่ร้านก็อร่อยทุกอย่างตั้งแต่จานแรกคือเห็ดชุบแป้งทอด แป้งกรอบและไม่หนา ทานกับน้ำจิ้ม อร่อยมาก

ตามด้วยอาหารเรียกน้ำย่อยอีกจานคือ Beef Carpacio ซึ่งทางร้านก็ทำได้ดีมาก เนื้อบางนุ่ม ราดน้ำมันมะกอกและพริกไทย ทานกับร้อคเก็ตสดๆและชีสที่สไลด์มาบางๆ โรยเกลืออีกนิดหน่อย แค่นี้ก็สุดยอดแล้วครับ เมนูง่ายๆที่ทำไม่ง่าย

อีกเมนูที่ต้องสั่งเมื่อมาร้านนี้คือพิซซ่าหน้าเห็ดทรัฟเฟิล เค้าโรยเห็ดทรัฟเฟิลให้เยอะมาก หอมฟุ้ง เข้ากับครีมและซีสที่โปัหน้ามาแบบไม่ยั้งมือ จานนี้ 850฿ เท่านั้น คุ้มค่ามาก

Ossobuco ก็ทำได้ดี เนื้อนุ่มและหอมน้ำซอสที่ราดมา มันฝรั่งบดก็เนียนหอม ทานกับเนื้อแข้งวัวที่เปื่อยกำลังดี ฟินสุดๆ

สปาเก็ตตี้ไส้กรอกอิตาเลี่ยนและสปาเก็ตตี้เส้นดำก็ทำได้อร่อยมาก ไส้กรอกอิตาเลี่ยนหอมกลิ่นของเฟนเนล อร่อยมาก

ซุปหอยแมลงภู่ ก็อร่อยไม่แพ้ร้านไหนๆเลยทีเดียว หอยสดตัวใหญ่ เนื้อหวาน หอมไวน์และใบเบซิล อร่อยลงตัวทีเดียว

ของหวานของร้านนี้ก็มีให้เลือกมากมาย ทั้ง ทีรามิสุ หรือเค้กชอกโกแลตไส้ไหลทานกับไอศครีม ทานคู่กับกาแฟสดเอสเพรสโซ หรือ Capucino ซึ่งทางร้านใช้เมล็ดกาแฟของ Illy คงไม่ต้องบรรยายมากสำหรับคอกาแฟ 

นอกจากนี้ทางร้านก็ยังมีไวน์ให้เลือกทานอีกมากมายเลยทีเดียว 

สรุปว่าเชิญมาลองทานกันนะครับ รับรองไม่ผิดหวังอย่างแน่นอน